
REALITY SERIJA „THE BALDWINS“ OD 26. VELJAČE NA MAXU

Zagreb, 24. veljače 2025.

Nova reality serija „The Baldwins“ koja nudi intiman pogled iza kulisa u živote Aleca i Hilarije Baldwin te njihovo sedmero djece imat će premijeru na Max streaming platformi 26. veljače. Serija će premijerno biti prikazana i na  TLC kanalu istog dana u 20:00 h.

U prvoj epizodi Alec i Hilaria slave deveti rođendan svog najstarijeg sina Rafaela i u pokušaju da pobjegnu od gradske buke odlaze u East Hampton nastavljajući obiteljsku ljetnu tradiciju. No, tijekom slavlja vlada neizvjesnost jer se Alec suočava sa suđenjem. Alec i Hilaria upravljaju emocionalnom složenošću tog trenutka pokušavajući održati živote svoje djece što stabilnijima.

„Ova serija daje gledateljima uvid u naš obiteljski život – u ono lijepo, teško, kaotično i sve između. Nadamo se da će se gledatelji povezati s našim iskustvima i ljubavlju koju dijelimo. Snimanje serije bilo je nevjerojatno putovanje i ponosni smo što je TLC naš partner u ovoj priči“, rekli su Hilaria i Alec Baldwin.

„TLC je uvijek bio platforma za autentične i zanimljive priče. Uz seriju „The Baldwins“ gledatelji dobivaju neviđeni uvid u obiteljsko putovanje Aleca i Hilarije Baldwin“, rekao je Howard Lee, predsjednik TLC-a. „Dok balansiraju između roditeljstva, braka i života pod svjetlima reflektora, serija donosi trenutke radosti, kaosa i iskrenosti nudeći iskrenu sliku obitelji koja se često nalazi u središtu medijske pažnje.“

Tijekom cijele sezone „The Baldwins“ će donijeti niz komičnih trenutaka za stolom uz otvorene razgovore o mentalnom zdravlju i njihovom stalnom razvoju roditeljskog stila. Gledatelji će vidjeti kakav je zapravo život obitelji Baldwin - kaotičan, zabavan, iscrpljujuć, ali i ispunjen ljubavlju. 

Dinamika Aleca i Hilarije kao para također će zauzeti središnje mjesto s trenucima koji prikazuju njihovo duboko partnerstvo dok se ruku pod ruku nose s izazovima. Sa sedmero djece u obitelji Baldwin nikada ne nedostaje aktivnosti, ali u svemu tome Alec i Hilaria s osmijehom prihvaćaju kaos, pokazujući gledateljima ljepotu podizanja obitelji koja je sve samo ne obična.

Seriju „The Baldwins“ za TLC producira Terminal B Television.

O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

